### Beslutning

Sagens behandling udsat.

Forslag til Kommuneplan 2017 fremlægges i offentlig høring i minimum 8 uger.

### Resumé

Det anbefales, at Forslag til Kommuneplan 2017 fremlægges i offentlig i høring.

 Kommuneplanforslaget er i overensstemmelse med Fortællingen om [adresse], Aarhusvisionen og Aarhusmålene. Der er endvidere tale om en uddybning af Planstrategi 2015, Klog vækst frem mod 2050.

 Kommuneplanforslaget består af en hovedstruktur med byrådets værdigrundlag og retningslinjer for udviklingen i byen, i sommerhusområder og i det åbne land samt af kommuneplanrammer for efterfølgende lokalplanlægning.

 Indholdsmæssigt er der tale om en skærpelse af byudviklingsstrategien om omdannelse, fortætning og fremme af de nye tætte byer [adresse] og Nye. Den tætte by vil bevæge sig fra [adresse] ud i områderne inden for [adresse] og længere ud - primært i en række prioriterede vækstakser langs letba­nens kommende etaper. De gamle forstæder og fritliggende bysamfund udvikles i dialog med borgerne for at skabe større mangfoldighed i boligudbuddet, flere funktioner omkring centrene og en endnu stærkere lokal identitet.

 Der er for alle dele af kommunen fokus på at sikre det gode bymiljø og bidrage til, at [adresse] bliver en endnu bedre by – en by med høj livskvalitet og social balance, hvor alle kan føle sig hjemme.

 Og der er fokus på, hvordan byudviklingsstrategien skal udnytte arealressourcerne mest effektivt til at sikre de fysiske rammer for den forventede vækst og samtidig skabe potentialet for endnu klogere vækst.

### Indstilling

At 1) Forslag til Kommuneplan 2017 fremlægges i offentlig høring i 8 uger. Høringen forlænges, såfremt den omfatter sommerferieperioden.

 At 2) Forslag til Miljøvurdering af forslag til Kommuneplan 2017 godkendes til offentliggørelse sammen med kommuneplanforslaget.

 Ad 3) Anbefalinger i relation til skolekapacitetens sammenhæng med byudviklingen, arealer på bar mark til åben lav boligbebyggelse og arealer til erhverv vedtages.

 At 4) Fællesrådenes lokalsamfundsbeskrivelser indgår i høringen og promoveres særskilt med henblik på at skabe øget debat i lokalsamfundene.

 At 5) Forslag om ændring af de gældende rammebestemmelser besvares som anført.

 At 6) Forslag om medtagelse af arealer i landzonen i rammerne til byformål besvares som anført.

 At 7) Forslag om ændret anvendelse i landzonen i øvrigt besvares som anført.

 At 8) Der holdes et orienterende borgermøde og et antal arrangementer i lokalområderne under ledelse af fællesrådene, møder med interesseorganisationer m.fl.

### Sagens forløb

27-03-2017 Magistraten
Fremsendes til [adresse] med bemærkning, at Magistraten i mødet den 27. marts 2017 anbefaler, at byrådet tiltræder Borgmesteren Afdeling og Magistratsafdelingen for Teknik og Miljøs indstilling af 23. marts 2017.

 Ronny Andresen og Torben Thorsen tog forbehold.
 05-04-2017 [adresse]
Fremsendes til Teknisk Udvalg til behandling i henhold til beslutning i byrådets møde den 5. april 2017.
 24-04-2017 Teknisk Udvalg
Sagens behandling udsat.
 08-05-2017 Teknisk Udvalg
Sagens behandling udsat.
 10-05-2017 [adresse]
Sagens behandling blev udsat i byrådets møde den 10. maj 2017.
 22-05-2017 Teknisk Udvalg
Udvalget kunne tiltræde indstillingen med følgende ændringsforslag:

 I hovedstrukturen på side 8 i afsnittet ”VÆRKTØJER I [adresse] AF KOMMUNEPLANEN” foreslås efter 5. afsnit indsat følgende: ” I denne udvikling er der nødvendige tiltag, mens andet er det ”ekstra”, som gør udviklingen endnu mere positiv. Når vi i retningslinjerne giver udtryk for, at et forhold ’”skal” være til stede, være opfyldt eller lignende, så er der tale om en nødvendighed, som skal efterleves af alle parter. Andre forhold skal efterleves i ni ud af ti tilfælde – de ”bør” efterleves. Retningslinjerne angiver også muligheder – enten som undtagelser, hvor hovedreglen kan fraviges, eller som forhold, vi ønsker, kan tilgodeses i de fleste projekter.

 I hovedstrukturen på side 17 og side 72 samt i redegørelsen side 29 tilrettes ”vækstaksekortet”, jf. bilag 1 til notat af 20. april 2017 fra Magistratsafdelingen for Teknik og Miljø.

 I hovedstrukturen side 44 justeres kortet, jf. bilag 1 til notat af 4. maj 2017 fra Magistratsafdelingen for Teknik og Miljø. Samtidig foretages redaktionelle præciseringer i hovedstrukturteksten og i redegørelsen. Retningslinje nr. 19 foreslås ændret til: ”Ved skovrejsning skal det sikres via en særskilt analyse, at skovrejsningen tilgodeser eksisterende kulturhistoriske, geologiske, landskabelige og natur- og grundvandsinteresser samt ind- og udsigtslinjer fra landsbyerne.”

 Hele perspektivområdet til etablering af den nye by Nye anbefales medtaget i kommuneplanforslaget, ligesom en helhedsplanlægning for området anbefales igangsat, jf. bilag 3 til notat af 20. april 2017 fra Magistratsafdelingen for Teknik og Miljø samt bilag 2 til notat af 8. maj 2017 fra Magistratsafdelingen for Teknik og Miljø.

 I hovedstrukturen side 139 foreslås retningslinje 146 ændret til: ”Jordtippe bør placeres uden for de dele af OSD-områderne, der er sårbare og uden for 300 meter zoner omkring drikkevandsboringer, se kort og definitioner i afsnittet om Grundvand, side xx.” Retningslinje 147 foreslås ændret til: ”Jordtippe med let forurenet jord bør placeres uden for OSD-områder.”

 Rammebestemmelserne for rammeområde 121102ER hjørnet af [adresse] og [adresse] foreslås ændret fra erhverv til blandet bolig- og erhverv. Der er den 1. maj 2017 indgået en betinget udbygningsaftale om etablering af bedre vejadgang og stibro over banen.

 I rammerne side 392 anbefales bilaget med bevaringsværdige bygninger justeret, jf. notat af 20. april 2017 fra Magistratsafdelingen for Teknik og Miljø.

 Der gennemføres diverse redaktionelle ændringer i overensstemmelse med notat af 20. april 2017 fra Magistratsafdelingen for Teknik og Miljø.

 Den indstillede ramme til detailhandel på Charlotte Holm anbefales hævet til 6.000 m2. Samtidig anbefales kvoten til [adresse] nedsat tilsvarende.

 Den indstillede udvidelse af rammeområde 060201ER (ved [adresse]) justeres, således at kun arealerne vest for [adresse] udtages af de rammeområder, der er forbeholdt havneerhvervsformål.

 I forhold til de konkrete projektforslag og ønsker til inddragelse af arealer, der er fremkommet under foretræder for udvalget, har udvalget følgende bemærkninger:

 Skæring
 Udvalget anbefaler, at ejendommen [adresse] 50c medtages til byudviklingsformål i Kommuneplan 2017, da der derved opnås en tydelig bygrænse mod det åbne land mod vest og mod [adresse] i syd.

 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter forslaget om at medtage ejendommen [adresse] 63 til byudviklingsformål ikke imødekommes. Laus Lund anbefaler, at arealet medtages.

 Mårslet
 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt anbefaler i forhold til ønsket om inddragelse af arealer ved Tranbjerggård til byudviklingsformål, at der medtages et mindre areal mod sydvest inden for det foreslåede areal, som ligger i direkte tilknytning til nuværende rammeområder. Når kommuneplanen er endeligt vedtaget, gennemføres en undersøgelse af de fordele i forhold til vandhåndteringen i Mårslet, som der peges på, samt i hvilken grad arealet i fremtiden, når der bliver behov for nye byudviklingsarealer i Mårslet, med fordel vil kunne anvendes til byudvikling. Laus Lund anbefaler, at hele det ansøgte areal medtages.

 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen for så vidt angår projekt Eskegård, hvorefter forslaget delvist imødekommes. Laus Lund anbefaler, at forslaget imødekommes fuldt ud.

 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter forslaget om byudvikling i Mårslet (sydøst) ikke anbefales imødekommet. Laus Lund anbefaler, at arealet medtages.

 [adresse]Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter forslaget om at medtage ejendommen [adresse] 177 til byudviklingsformål ikke imødekommes. Laus Lund anbefaler, at arealet medtages.

 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter forslaget om at medtage ejendommen [adresse] til byudviklingsformål ikke imødekommes. Laus Lund anbefaler, at arealet medtages.

 Tranbjerg
 Et flertal bestående af Åse Jacobsen, Iver Madsen, Curt Andresen, Laus Lund og Curt Schmidt anbefaler ejendommen matrikel nr. 6g, Ingerslev By, [adresse] inddraget til byudviklingsformål. Karsten Brandt og Jack Henriksen kunne tiltræde indstillingen, hvorefter arealet ikke medtages.

 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter forslaget om at medtage ejendommen Vestre Tingskovsvej 20 til byudviklingsformål ikke imødekommes. Laus Lund anbefaler, at arealet medtages.

 [adresse]Et flertal bestående af Åse Jacobsen, Iver Madsen, Curt Andresen, Karsten Brandt og Jack Henriksen kunne tiltræde indstillingen, hvorefter forslaget om at medtage ejendommen Elevvej 84 til byudviklingsformål ikke imødekommes. Laus Lund og Curt Schmidt anbefaler, at arealet medtages.

 Harlev
 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter der udlægges ca. 13 ha til åben-lav boligbebyggelse syd for Harlev og indledes en helhedsplanlægning for de eksisterende byområder. Laus Lund anbefaler, at planlægningen for den nye by øst for Harlev igangsættes nu.

 Lystrup
 Udvalget anbefaler, at den nuværende centerstruktur i Lystrup fastholdes.

 Et flertal bestående af Åse Jacobsen, Iver Madsen, Curt Andresen, Laus Lund og Curt Schmidt anbefaler, at det foreslåede nye skovrejsningsområde i den grønne kile mellem Lystrup og Hjortshøj ikke medtages. Karsten Brandt og Jack Henriksen kunne tiltræde indstillingen, hvorefter skovrejsningsområdet medtages.

 Et flertal bestående af Åse Jacobsen, Iver Madsen, Curt Andresen, Karsten Brandt og Jack Henriksen kunne tiltræde indstillingen, hvorefter et areal beliggende ved [adresse] i dens nordlige ende udpeges til skovrejsningsområde. Laus Lund og Curt Schmidt anbefaler, at arealet udlægges til boligbebyggelse, og at der foreskrives en bebyggelsesplan med et grønt skovbælte mod vest.

 Et flertal bestående af Åse Jacobsen, Iver Madsen, Curt Andresen, Karsten Brandt og Jack Henriksen kunne tiltræde indstillingen, hvorefter ejendommen [adresse] 148 ikke anbefales medtaget til byudvikling. Laus Lund og Curt Schmidt anbefaler, at arealet medtages.

 Viby
 Et flertal bestående af Åse Jacobsen, Iver Madsen, Curt Andresen og Jack Henriksen kunne tiltræde indstillingen, hvorefter spørgsmålet om ejendommen [adresse] eventuelle omdannelse fra erhvervs- til boligformål henvises til afklaring i forbindelse med den igangsatte temaplan om erhvervsarealer. Laus Lund og Curt Schmidt anbefaler en omdannelse til boligformål og ser gerne det skitserede projekt ”Kilen” realiseret. Karsten Brandt anbefaler, at forslaget om ændret anvendelse til boligformål afvises endeligt.

 Mejlby
 Et flertal bestående af Åse Jacobsen, Iver Madsen, Curt Andresen og Karsten Brandt kunne tiltræde indstillingen, ejendommen [adresse] ikke anbefales inddraget til boligformål. Laus Lund, Jack Henriksen og Curt Schmidt anbefaler, at arealet medtages.

 Ny by ved Årslev
 Et flertal bestående af Åse Jacobsen, Iver Madsen, Curt Andresen og Jack Henriksen kunne tiltræde indstillingen, hvorefter arealet fastholdes som perspektivareal.

 Det anbefales, at der i næste byrådsperiode indledes en overordnet proces om udvikling af området under indtryk af Vancouverisme-modellen.

 Der indledes således et samarbejde med Brabrand-Årslev Fællesråd, Projektgruppen [adresse], andre projektudviklere (f.eks. har LINK Arkitekter også indsendt et høringsbidrag der vedrører området), magistratsafdelingerne og områdets ejere om en helt åben proces med en bred inddragelse af interesserede borgere, interesseorganisationer og gerne også potentielle fremtidige beboere, institutioner og virksomheder, forinden hele eller dele af arealet medtages i kommuneplanrammerne til byudviklingsformål, og forinden rammerne vedrørende det eksisterende parcelhusområde og landsbyen ændres.

 Fremsendte projektideer og allerede gennemførte dialogforløb i lokalsamfundet indgår som baggrunds- og inspirationsmateriale.

 Processen indledes i 2018 med fastlæggelse af en organisation med styregruppe og projektgruppe, udarbejdelse af et af kommissorium og økonomisk ramme for arbejdet 2-3 år frem i tiden.

 Kommissoriet skal bl.a. pege på behovet for at nå frem til det fremtidige byområdes værdigrundlag, den overordnede struktur og udpegning af det eller de områder, hvor der først skal ske en konkret kommune- og lokalplanlægning.

 Når organisationen m.v. er på plads, vil første opgave være at gennemføre et workshopforløb – fx 3-4 offentlige workshops med oplægsholdere, fælles besigtigelse, gruppearbejde, plenumdebatter m.v. Resultatet af workshoppen sammenfattes og sendes i offentlig høring.

 Resultatet af workshopforløbet og den offentlige høring afrapporteres til byrådet, der træffer beslutning om det videre forløb, herunder en eventuel etapevis udvikling af området.

 Laus Lund anbefaler landsbyen og parcelhusområdet fortættet og perspektivarealet medtaget i kommuneplanen.

 Curt Schmidt anbefaler drivhusområdet medtaget.

 Karsten Brandt anbefaler processen igangsat, men at udviklingen skal komme efter udviklingen af [adresse] og Nye.

 Areal vest for Østjyske Motorvej ved Årslev og areal ved [adresse] i [adresse]Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter den nuværende anvendelse af arealerne fastholdes. Laus Lund anbefaler, at arealet ved Onsholtgårdsvej omdannes til boligområde, mens arealet ved Årslev omdannes til erhvervsområde.

 Malling
 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter et eksisterende erhvervsareal ved Xenia Jørgensen ikke anbefales omdannet til boligformål. Laus Lund anbefaler, at arealet omdannes.

 Lyngby
 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter ejendommen [adresse] Laus Lund anbefaler, at arealet inddrages til erhvervsformål.

 Hjortshøj
 Et flertal bestående af Åse Jacobsen, Iver Madsen, Curt Andresen, Laus Lund og Curt Schmidt kunne tiltræde indstillingen, hvorefter et areal ved [adresse] fastholdes til boligformål. Karsten Brandt og Jack Henriksen anbefaler, at arealet udlægges til bypark.

 Beder
 Et flertal bestående af Åse Jacobsen, Iver Madsen, Curt Andresen, Karsten Brandt, Jack Henriksen og Curt Schmidt kunne tiltræde indstillingen, hvorefter et forslag om byudvikling i nærheden af letbanen (Byen i [adresse]) ikke anbefales imødekommet. Laus Lund anbefaler, at arealet medtages.
 07-06-2017 [adresse]
Beslutning ikke frigivet